Obećana pomoć od 63 milijarde dolara
Učesnici Clintonove Globalne Inicijative se obavezali na pomoć koja bi moglo imati odraza na život 300 miliona ljudi u 170 zemalja.
Na kraju ovogodišnjeg redovnog okupljanja u New Yorku, Clintonova Globalna Inicijativa je završila obećanjem učesnika da će sa više milijardi dolara učestvovati u riješavanju problema siromaštva, bolesti i nepravde širom svijeta. U isto vrijeme, Clintonova Globalna Inicijativa uz rast novčanih fondova traži i rast društvene svijesti na riješavanju tih problema. Bivši predsjednik Bill Clinton je na završnoj plenarnoj sjednici rekao da se hiljadu i 950 učesnika obavezalo na pomoć od 63 milijarde dolara što bi moglo imati odraza na život blizu 300 miliona ljudi u 170 zemalja svijeta. Bivši predsjednik Microsofta, Bill Gates je upozorio gospodina Clintona da bi bogate zemlje možda mogle smanjiti pomoć inostranstvu nakon globalne ekonomske krize: "Neproporcionalne teškoće će izazvati smanjivanje novca kojeg troše recimo na Milenijumske razvojne ciljeve - AIDS, ljekove, vakcine, hranu, i te stvari." Ambiciozni ciljevi Clintonove Globalne Inicijative podrazumjevaju i pomoć obespravljenim ženama, spriječavanje trgovine ljudima, širenje znanja kroz kompjutersku tehnologiju, borbu protiv globalnog zagrijavanja i podršku javnom zdravstvu, uključujući oslobadjanja od srama koji prati neke bolesti kao rak na primjer. Moć znanja je spominjana na nekoliko foruma. Govoreći na konferenciji o pravima žena, Ann Cotton, direktorica Camfed International, Kampanje za obrazovanje žena, je rekla da kompjuteri mogu pomoći u prevazilaženju neinformisanosti koja prati mnoge socijalne probleme. "Dajte ljudima tehnologiju i oni će je koristiti. To će ih obradovati, unaprijediti njihov status, posebno status djevojaka i žena." Glavni govornik na završnoj plenarnoj sjednici, prva dama Michelle Obama je svoje obraćanje posvetila američkim vojnim veteranima. Ona je pozvala učesnike Clintonove Globalne Inicijative uključene u nevladinu humanitarnu pomoć da zapošljavaju vojne veterane. Oni se, rekla je, sureću sa ozbiljnim socijalnim problemima, uključujući nezaposlenost, dodajući da iz vojske izlaze sa već dobrim iskustvom u toj oblasti. "Oni idu na regularne humanitarne misije širom svijeta - pribavljajući sve, od hrane, zdravstvene pomoći do gradnje", rekla je gospodja Obama. Predsjednik Clinton je okončao susret uz istovremeni optimizam i pesimizam. Povlačeći paralelu sa fizikom on je rekao da su superkolajderi pokazali da imaju više pozitivnih čestica na podatomskom nivou nego negativnih. On je rekao da ljudi imaju obavezu prema sljedećim generacijama da osiguraju da pozitivne snage prevladaju negativne snage nasilja i bijede.